CELEX: 62015CA0048
Language: hr
Date: 2016-05-26 00:00:00
Title: Predmet C-48/15: Presuda Suda (drugo vijeće) od 26. svibnja 2016. (zahtjev za prethodnu odluku koji je uputio Cour d'appel de Bruxelles - Belgija) – État belge, SPF Finances protiv NN (L) International SA, ranije ING International SA, pravni slijednik ING Dynamic SA (Zahtjev za prethodnu odluku — Izravno oporezivanje — Slobodno kretanje kapitala — Sloboda pružanja usluga — Direktiva 69/335/EEZ — Članci 2., 4., 10. i 11. — Direktiva 85/611/EEZ — Članci 10. i 293. UEZ-a — Godišnji porez na subjekte za zajednička ulaganja — Dvostruko oporezivanje — Sankcija primjenjiva na subjekte za zajednička ulaganja po inozemnom pravu)

18.7.2016   
            
            
               HR
            
            
               Službeni list Europske unije
            
            
               C 260/6
            
         Presuda Suda (drugo vijeće) od 26. svibnja 2016. (zahtjev za prethodnu odluku koji je uputio Cour d'appel de Bruxelles - Belgija) – État belge, SPF Finances protiv NN (L) International SA, ranije ING International SA, pravni slijednik ING Dynamic SA
   (Predmet C-48/15) (1)
   
   ((Zahtjev za prethodnu odluku - Izravno oporezivanje - Slobodno kretanje kapitala - Sloboda pružanja usluga - Direktiva 69/335/EEZ - Članci 2., 4., 10. i 11. - Direktiva 85/611/EEZ - Članci 10. i 293. UEZ-a - Godišnji porez na subjekte za zajednička ulaganja - Dvostruko oporezivanje - Sankcija primjenjiva na subjekte za zajednička ulaganja po inozemnom pravu))
   (2016/C 260/07)
   Jezik postupka: francuski
   
      Sud koji je uputio zahtjev
   
   Cour d'appel de Bruxelles
   
      Stranke glavnog postupka
   
   
      Tužitelji: État belge, SPF Finances
   
      Tuženik: NN (L) International SA, ranije ING International SA, pravni slijednik ING Dynamic SA
   
      Izreka
   
   
               1.
            
            
               Članke 2., 4., 10. i 11. Direktive Vijeća 69/335/EEZ od 17. srpnja 1969. o neizravnim porezima na prikupljanje kapitala, kako je izmijenjena Direktivom Vijeća 85/303/EEZ od 10. lipnja 1985., treba tumačiti na način da im se ne protivi zakon države članice kojim se uvodi godišnji porez na subjekte za zajednička ulaganja, poput onoga u glavnom postupku, koji tom porezu podvrgava strane subjekte za zajednička ulaganja koji trguju udjelima u toj državi članici.
            
         
               2.
            
            
               Direktivu Vijeća 85/611/EEZ od 20. prosinca 1985. o usklađivanju zakona i drugih propisa u odnosu na subjekte za zajednička ulaganja u prenosive vrijednosne papire (UCITS), prema potrebi u vezi s člankom 10. UEZ-a i člankom 293. drugom alinejom UEZ-a, treba tumačiti na način da joj se ne protivi zakon države članice kojim se uvodi godišnji porez na subjekte za zajednička ulaganja, poput onoga u glavnom postupku, koji tom porezu podvrgava strane subjekte za zajednička ulaganja koji trguju udjelima u toj državi članici, pod uvjetom da se taj zakon primjenjuje na nediskriminirajući način.
            
         
               3.
            
            
               Članak 56. UEZ-a treba tumačiti na način da mu se ne protivi zakon države članice kojim se uvodi godišnji porez na subjekte za zajednička ulaganja, poput onoga u glavnom postupku, koji tom porezu podvrgava strane subjekte za zajednička ulaganja koji trguju udjelima u toj državi članici.
            
         
               4.
            
            
               Članak 49. UEZ-a treba tumačiti na način da mu se protivi nacionalna odredba poput članka 162. podstavka 2. Zakonika o porezu na nasljeđivanje, kako je izmijenjen Programskim zakonom od 22. prosinca 2003., kojim država članica predviđa posebnu sankciju, odnosno sudsku zabranu da ondje ubuduće trguju udjelima, protiv stranih subjekata za zajedničko ulaganje u slučaju da nisu poštovali obvezu godišnje prijave potrebne za naplatu poreza na subjekte za zajedničko ulaganje ili da ga nisu platili.
            
         
      (1)  SL C 138, 27. 4. 2015.